Predkladacia správa

Vypracovanie Informácie o plnení Koncepcie obnovy budov s dôrazom na obnovu bytového fondu vychádza z plnenia uznesenia vlády č. 1088 z 8. decembra 1999, ktorým bolo ministrovi výstavby a regionálneho rozvoja uložené „počnúc rokom 2001 predkladať na rokovanie vlády informáciu o plnení koncepcie obnovy budov z hľadiska plnenia zámerov a súčasne predkladať návrh na riešenie financovania programu na ďalšie obdobie“.
Koncepcia obnovy budov s dôrazom na obnovu bytového fondu navrhla opatrenia, ktorých realizáciou sa má zabezpečiť výrazne predĺženie životnosti budov. Zámer v predĺžení životnosti bytových stavieb vychádzal z hodnotenia stavu a kvality výstavby, ako aj faktu, že tento fond bude naďalej významným faktorom bývania. Opatrenia v oblasti obnovy budov sú smerované do vytvorenia vhodných ekonomických, legislatívnych a technických podmienok pre podporu stanoveného zámeru. 
Na základe toho predložená Informácia sa zaoberá hodnotením základných oblastí s uvedením dosiahnutých výsledkov, pričom údaje v oblasti ekonomických podmienok sú získané od poskytovateľov finančných prostriedkov.